মালীবৰ সাপ

মালীবৰ সাপ বা মাৰলি‍ সাপ (, বৈজ্ঞানিক নাম-Lycodon aulicus) দক্ষিণ এছিয়া আৰু দক্ষিণ-পূব এছিয়াত দেখা পোৱা এবিধ অবিষধৰ (nonvenomous) সাপৰ প্ৰজাতি।

বিৱৰণ
মালীবৰ সাপৰ দেহৰ দৈৰ্ঘ্য ৫১ ছে:মি: আৰু নেজ ১১ ছে:মি: পৰ্যন্ত দীঘল হয়।Boulenger, G.A. 1893. Catalogue of the Snakes in the British Museum (Natural History), Volume I. London. ঠাইবিশেষে এই সাপবিধৰ দেহৰ বৰণ বেলেগ বেলেগ হোৱা দেখা যায়। সাধাৰণতে ই মিহি মটিয়া বা মুগা বৰণীয়া হয়। 

বিতৰণ
মালীবৰ সাপ পাকিস্তান, শ্ৰীলংকা, ভাৰত, নেপাল, ম্যানমাৰ, থাইলেণ্ড, মালয়েছিয়া, ইণ্ডোনেছিয়া, ফিলিপাইনছ আদি দেশত বিস্তৃত হৈ আছে। ভাৰতবৰ্ষত ইয়াক সাধাৰণতে হিমালয়ৰ পাদদেশত আৰু অসম, মহাৰাষ্ট্ৰ আদি ৰাজ্যত দেখা পোৱা যায়। 
আচৰণ
মালীবৰ সাপ স্বভাৱত নিশাচৰ হয় আৰু দিনৰ ভাগত ই নিষ্ক্ৰিয় হৈ থাকে। ই ধৰিলে বৰকৈ খোঁট‍ে তীব্ৰ আৰু ভয় খুৱাবলৈ গাটো চেপেটা কৰি আকস্মিকভাৱে জপিয়াই দিয়ে৷

খাদ্য
এই সাপবিধে ঘাইকৈ জেঠীজাতীয় প্ৰাণী আৰু ভেকুলী আদি খাই জীয়াই থাকে। 
প্ৰজনন
মাইকী মালীবৰ সাপ মতা সাপতকৈ সাধাৰণতে ডাঙৰ আকাৰৰ হয়। ইহঁতে বাৰিষাৰ আগে আগে প্ৰজনন কৰে আৰু এবাৰত ৪-১১ টাকৈ কণী পাৰে। ছেপ্টেম্বৰ-অক্টোবৰ মাহৰ ভিতৰত কণী ফুঁটি পোৱালি জগে। Das, I. 2002. A Photographic Guide to Snakes and Other Reptiles of India Ralph Curtis Books. Sanibel Islands, Florida., p. 36. ISBN 0-88359-056-5

তথ্যসূত্ৰ

বাহ্যিক সংযোগ

 http://www.goateetoni.com/articles/wolf-snake 
 https://web.archive.org/web/20011122205331/http://members.fortunecity.com/ukp001/naja/colubridae/lycodon_aulicus.htm

শ্ৰেণী:সাপ
শ্ৰেণী:জীৱবিজ্ঞান
শ্ৰেণী:অসমৰ সাপ